নিজস্ব প্রতিবেদন: শুধরে নিন, নয়তো নেওয়া হবে কড়া ব্যবস্থা। বেসরকারি হাসপাতালগুলিকে কড়া বার্তা স্বাস্থ্য কমিশনের। নার্সিংহোমগুলির পরিচালনার ক্ষেত্রে একাধিক বেনিয়ম খুঁজে বার করেছে কমিশন। নাসিংহোমের ডাক্তাররা আইসিইউ, আইসিসিইউ, এইচডিইউ- তে এক এক রকম ভিজিট নিচ্ছেন।  নার্সিংহোমের বিলে ধরা হচ্ছে অতিরিক্ত চার্জ। এমনকি নার্সের খাবার খরচও ধরা হচ্ছে তার মধ্যে। নার্সিংহোম থেকে রোগীরা অনেক বেশি দামে ওষুধ কিনতে বাধ্য হচ্ছেন বলে অভিযোগ। ৭টি হাসপাতাল এই নিয়ে ক্ষমাও চেয়েছে কমিশনের কাছে। চেষ্টা হচ্ছে যাতে বেসরকারি হাসপাতালগুলোকেও স্বাস্থ্যসাথী প্রকল্পের আওতায় আনা যায়। ইতিমধ্যেই, ৪০ দিন কাজের মধ্যে ৬৩টি মামলার নিষ্পত্তি করা সম্ভব হয়েছে বলে জানাচ্ছেন স্বাস্থ্য কমিশনের সদস্যরা। শুশানি চলছে আরও ১০৩টি মামলার।